Οι τιμές για μωσαϊκό πάτωμα είναι σχετικά υψηλές, σε σύγκριση με άλλα είδη δαπέδων. Αυτό ισχύει, γιατί η κατασκευή είναι αρκετά δύσκολη και χρονοβόρα διαδικασία. Απαιτεί τεχνογνωσία και εξειδίκευση από τον επαγγελματία, αλλά και συλλογή των κατάλληλων υλικών. Όμως και η επισκευή μωσαϊκού απαιτεί εξειδικευμένα υλικά, τα οποία είναι πιθανό να κοστίζουν ακριβά.
Αν έχεις παλιό μωσαϊκό πάτωμα και σκέφτεσαι να το αλλάξεις, η τοποθέτηση πλακιδίων από πάνω θεωρείται καλύτερη ιδέα, σε σχέση με το βάψιμο του μωσαϊκού. Ωστόσο, πριν το πάρεις απόφαση, θυμήσου ότι το μωσαϊκό δάπεδο έχει μεγάλη οικονομική αξία και πιθανώς μπορεί να επανέλθει σε άριστη κατάσταση, με τη σωστή επισκευή και συντήρηση.